Един от най-използваните материали за външната система за оттичане на дъждовни води е алуминият.
Това е така, защото този метал е доста евтин. Въпреки ниската му цена, той има достатъчно добри качества, които го правят добро решение за водосточните тръби, улуци, снадки и други части от отточната външна инсталация. Той е сравнително устойчив към образуването на ръжда и е изключително лесен за поддръжка. Основен минус е неособената здравина на материала.
Все по-голяма популярност напоследък добиват пластмасовите компоненти за оттичане. Те са доста лесни за поддържане, не хващат ръжда и показват изненадваща издръжливост. Освен това голямо предимство е широкият диапазон от цветове, в които се предлагат. В този случай не е необходимо да боядисвате улуците, за да завършите естетиката на вашия дом, достатъчно е само да изберете подходящия цвят при първоначалната покупка на тръбите.